b"\n_START_ARTICLE_\nCastell de Masricart\n_START_SECTION_\nDescripci\xc3\xb3\n_START_PARAGRAPH_\nEs tracta d'un edifici datable molt probablement als segles XV-XVI, molt transformat posteriorment. L'acc\xc3\xa9s principal est\xc3\xa0 situat a la fa\xc3\xa7ana meridional i est\xc3\xa0 format per un arc de mig punt adovellat amb un escut a la clau. Al pis noble s'obren amplis finestrals, un d'arc geminat i un altre amb llinda decorada amb guardapols sobre m\xc3\xa8nsules. A la planta segona s'hi troben una s\xc3\xa8rie de finestres d'arc de mig punt a manera de galeria. El parament original en planta baixa \xc3\xa9s de ma\xc3\xa7oneria, que es transforma en un aparell de t\xc3\xa0pia encofrada als pisos superiors.\n_START_SECTION_\nHist\xc3\xb2ria\n_START_PARAGRAPH_\nCasal residencial possiblement d'origen g\xc3\xb2tic tard\xc3\xa0 (s. XV-XVI) i reformes posteriors (s. XVIII). Fou restaurat la d\xc3\xa8cada de 1990 i transformat en casal cultural. Darrerament s'ha constru\xc3\xaft un cos adossat a ponent, respectant la fa\xc3\xa7ana original, per ampliar l'espai funcional. Formava part, junt amb l'esgl\xc3\xa9sia de Masricart, de l'antic nucli de poblaci\xc3\xb3 de Masricart."